Pályázati felhívás önkormányzati tulajdonban lévő ingatlan bérbeadása tárgyában

Dunavecse Város Önkormányzata pályázatot hirdet a Dunavecse, Fő u. 40. szám alatti 27 m2 alapterületű önkormányzati tulajdonú üzlethelyiség bérbeadására.

1. A bérbeadásra meghirdetett helyiség adatai:
A bérbeadásra meghirdetett önkormányzati tulajdonban lévő üzlethelyiség rendeltetésű 27 m2 alapterületű ingatlan Dunavecse, Fő u. 40. szám alatt helyezkedik el.

Az ingatlan leírása: egy helyiségből álló központi fűtéses üzlethelyiség rendeltetésű

2. A bérleti díj mértéke: 2013. évben bruttó 20.790,- Ft/hó. 

A bérleti díj mértékét minden év január 1.-jétől a képviselő-testület rendeletben határozza meg.

A bérlő a szerződés megkötésével egyidejűleg két hónap bérleti díjnak megfelelő összeget, azaz 41.580 Ft kauciót köteles megfizetni, mely a bérlet megszűnésekor egyösszegben visszajár, amennyiben a bérlőnek sem közüzemi, sem bérleti díj hátraléka nincsen, valamint a bérleményt átvételkori állapotában adja vissza.  
Egyéb költségek:

A bérlet időtartama alatt a Bérlő a fűtés, közmű tényleges költségének üzlethelyiségre eső részét közvetlenül a bérbeadónak számla ellenében fizeti meg minden hónap 15. napjáig. A fűtési díjat (2012/13-as fűtési idényben 20.457 Ft/hó) tárgyév július 1. napja és a következő év június 30. napja közötti időszakra előleg formájában, egész évre szétbontva havi rendszerességgel kell megfizetni. A tényleges költség elszámolására a fűtési idény végén kerül sor a tényleges gázfogyasztás alapján. Az összeg tartalmazza a közös helyiségek általános karbantartási díjait és villamos energia díját. Az ingatlannal kapcsolatos valamennyi rezsi költség a bérlőt terheli. A bérlő fizeti közvetlenül a szolgáltatónak az üzlethelyiségben elfogyasztott áram díját. Egyéb költség: közmű 780 Ft/hó (víz, szennyvíz)
3. A pályázatok benyújtásának, elbírálásának határideje:

A pályázatokat zárt borítékban 2013. február 18. napján 16 óráig lehet benyújtani a Polgármesteri Hivatal fsz. 1. számú szobájában. A borítékon szíveskedjék a 28/2013. ügyszámra hivatkozni.

A pályázatok elbírálásának határideje: 2013. február 28.
A pályázatok elbírálása után 15 napon belül az önkormányzat a bérleti szerződést a pályázat nyertesével határozatlan időre köti meg, melyről közjegyzői okirat készül. 

Az üzlethelyiség legkorábban 2013. március 01. napjától foglalható el.

4. A pályázatnak tartalmaznia kell: 

1. a pályázó nevét és címét,

2. az általa végezni kívánt tevékenység hatósági engedélyét,

3. a pályázó nyilatkozatát, hogy a pályázati feltételeket elfogadja.

      4.    vállalja a kötelezettség közjegyzői okiratba foglalását és annak költségeit. 

5. A pályázatok elbírálása:

Érvényes a pályázat, ha a pályázati kiírásban szereplő határidőig a Polgármesteri Hivatal fsz. 1. sz. irodájába megérkezik, és a pályázati kiírásban szereplő feltételeknek megfelel. 

A pályázatok elbírálása Dunavecse Város Önkormányzata Képviselő-testületének „az önkormányzat tulajdonában lévő lakások és helyiségek bérletéről és elidegenítéséről” szóló 10/2006. (III. 29.) rendeletének 19. § (5) bekezdése értelmében: A bérbeadás útján történő hasznosítás során a pályázatok elbírálásánál elsőbbséget élveznek azok a pályázók, akiknek célja a helyi lakosok ellátása, a lakossági szolgáltatások bővítése. A szerződést a nyertes pályázóval az önkormányzat nevében a polgármester köti meg.

A pályázattal kapcsolatban érdeklődni a 78/437-116-os telefonszámon, vagy személyesen a Polgármesteri Hivatal fsz. 1. számú szobájában Nagy Erzsébet aljegyzőnél lehet.

